คดีทวงคืนผืนป่า ศาลชัยภูมิสั่งจำคุกเพิ่มอีก 3 ราย 5 - 8 เดือนปรับเงินคนละหลายแสน
คดีทวงคืนผืนป่า จากนโยบายคำสั่งหัวหน้าคณะ คสช. ศาลชัยภูมิ สั่งจำคุกหญิงอายุ 74 ปี และหญิงอีก 2 ราย 5 - 8 เดือน พร้อมปรับเงินคนละหลายแสนบาท ด้านเครือข่ายปฏิรูปที่ดินภาคอีสาน บุกศาลากลาง ขอพบผู้ว่าฯทวงถามแนวทางแก้ไขปัญหาล่าช้า ส่งผลให้ชาวบ้านเดือดร้อนแถมนอนคุก พร้อมเสนอให้ย้ายหัวหน้า อช.ไทรทอง13 มิ.ย. 2562 ศรายุทธ ฤทธิพิณ สำนักข่าวปฏิรูปที่ดินภาคอีสาน แจ้งว่าวานนี้ (12 มิ.ย.62) สุณี นาริน สุภาพร สีสุข และปัทมา โกเม็ด ซึ่งตกเป็นจำเลยกรณีอุทยานแห่งชาติไทรทอง ฟ้องคดีชาวบ้านซับหวาย ต.ห้วยแย้ อ.หนองบัวระเหว จ.ชัยภูมิ เดินทางไปยังศาลชัยภูมิ เพื่อฟังคำพิพากษาศาลอุทธรณ์ตามหมายนัดประมาณ 09.00 น.จำเลยทั้ง 3 ราย ได้แต่แยกกันไปตามห้องพิจารณาคดี โดย สุณี นาริน อายุ 74 ปี เข้ารับฟังคำพิพากษาศาลอุทธรณ์ ที่ห้องพิจารณาคดี 5 ถูกศาลสั่งจำคุก 5 เดือน 10 วัน ให้ชดใช้ค่าเสียหายเป็นเงินจำนวน 439027 บาท ส่วน สุภาพร สีสุข (พี่สาวคนโตของนิตยา ม่วงกลาง)เข้ารับฟังคำพิพากษาศาลอุทธรณ์ ที่ห้องพิจารณาคดี 6 โดยศาลมีคำสั่งจำคุก 5 เดือน 10 วัน ให้ชดใช้ค่าเสียหายเป็นเงินจำนวน380000 บาท และปัทมา โกเม็ด เข้ารับฟังคำพิพากษาศาลอุทธรณ์ ที่ ห้องพิจารณาคดี 2 ศาลมีคำสั่งจำคุก 8 เดือน ให้ชดใช้ค่าเสียหายเป็นเงินจำนวน 200000 บาทสำนักข่าวปฏิรูปที่ดินภาคอีสาน ระบุว่ารวมแล้วชาวบ้านทั้งหมด 14 ราย 19 คดี ที่ถูกเจ้าหน้าที่อุทยานแห่งชาติไทรทอง (อช.ไทรทอง) เป็นโจทก์ยื่นฟ้องชาวบ้านทั้ง 14 ราย ข้อหาบุกรุกป่า ตามคำสั่งจากนโยบายทวงคืนป่าของหัวหน้าคณะ คสช.ถูกศาลพิพากษาสั่งจำคุกแล้วรวม 5 ราย โดยรายแรกคือ น.ส.นิตยา ม่วงกลาง ในคดีที่ 1 (15 พ.ค.62)ศาลสั่งจำคุก 4เดือน ให้ชดใช้ค่าเสียหาย 40000 บาท ส่วนคดีที่ 2 (5 มิ.ย.62)ศาลสั่งจำคุก 8 เดือน ให้ชดใช้ค่าเสียหาย 150000 บาท รวมแล้ว 2 คดี นิตยาถูกคำสั่งศาลจำคุก 12 เดือน ปรับเงินจำนวนรวม 190000 บาทและรายที่สอง คือ สีนวล พาสังข์ อายุ 61 ปี ศาลอุทธรณ์พิพากษา จำคุก 5 เดือน 10 วัน ให้ชดใช้ค่าเสียหาย 150000 บาทขณะที่ก่อนหน้านี้ นิตยาเป็นรายแรกที่ศาลอุทธรณ์ยืนตามศาลชั้นต้น มีคำสั่งจำคุก 4 เดือน ให้ชดใช้ค่าเสียหายเป็นจำนวนเงิน 40000 บาท จากคดีข้อหาบุกรุกป่าอุทยานแห่งชาติไทรทองในวันเดียวกัน ประมาณ 13.00 น. สำนักข่าวปฏิรูปที่ดินภาคอีสาน รายงานด้วยว่า ชาวบ้านสมาชิกเครือข่ายปฏิรูปที่ดินภาคอีสาน (คปอ.) กว่า 80 คน ที่เดินทางมาร่วมเป็นกำลังใจ ได้เดินเท้าจากศาลชัยภูมิ ไปยังศาลากลางจังหวัดชัยภูมิ เพื่อขอเข้าพบ ณรงค์ วุ่นซิ่ว ผู้ว่าราชการจังหวัดชัยภูมิ เพื่อขอให้ประสานงานหน่วยงานที่เกี่ยวข้องในการช่วยเหลือชาวบ้านที่ได้รับผลกระทบจากการถูกละเมิดสิทธิในที่ดินทำกินที่ไม่ได้รับความเป็นธรรมจากนโยบายทวงคืนผืนป่า เพื่อติดตามความคืบหน้าในการแก้ไขปัญหา ทั้งที่ได้มีการตั้งคณะทำงานจังหวัดขึ้นมา โดยมีรองผู้ว่าราชการจังหวัดประธาน เพื่อร่วมกันแก้ไขปัญหาแต่กระบวนการต่อสู้ในสิทธิที่ดินทำกินของชาวบ้าน รวมทั้งการผลักดันแผนการจัดการที่ดินและทรัพยากรธรรมชาติที่ยั่งยืนโดยการมีส่วนร่วม และคณะทำงานจังหวัดได้มีมติเห็นชอบ เพื่อหวังว่าฐานะของแผนดังกล่าว จะนำไปสู่การยุติความขัดแย้ง และปลดล๊อกปัญหาคดีความได้ แต่การดำเนินงานของเจ้าหน้าที่รัฐ กลับเป็นไปอย่างล่าช้า ส่งผลให้ชาวบ้านไดรับความเดือดร้อน และถูกดำเนินคดี กระทั่งชาวบ้านผู้ตกเป็นจำเลยถูกศาลพิพากษาให้จำคุก14.00 น. เจ้าหน้าที่แจ้งว่า ผู้ว่าฯ ติดภารกิจอยู่ต่างหวัด ดังนั้น รองผู้ว่าราชการจังหวัดชัยภูมิ พร้อมด้วยตัวแทนหน่วยงานภาครัฐ คือ อัยการจังหวัด กระทรวงทรัพยากรจังหวัด และทางสำนักงานยุติธรรมจังหวัดชัยภูมิ เข้ามาร่วมประชุมหารือแนวทางแก้ไขปัญหากับชาวบ้านผู้เดอดร้อนสำนักข่าวปฏิรูปที่ดินภาคอีสาน รายงานผลการประชุม ด้วยว่า ตัวแทนประชาชนผู้เดือดร้อน ได้มีข้อเสนอ 4 ข้อ คือ
คดีทวงคืนผืนป่า จากนโยบายคำสั่งหัวหน้าคณะ คสช. ศาลชัยภูมิ สั่งจำคุกหญิงอายุ 74 ปี และหญิงอีก 2 ราย 5 - 8 เดือน พร้อมปรับเงินคนละหลายแสนบาท ด้านเครือข่ายปฏิรูปที่ดินภาคอีสาน บุกศาลากลาง
เครือข่ายปฏิรูปที่ดินภาคอีสาน,ศรายุทธ ฤทธิพิณ,บ้านซับหวาย,อุทยานแห่งชาติไทรทอง,สุณี นาริน,สุภาพร สีสุข,ปัทมา โกเม็ด,สำนักข่าวปฏิรูปที่ดินภาคอีสาน